 दौनें पार्टिएं पासेआ पिछले ब’रे बक्ख-बक्ख कार्यक्रमें ते मुद्दें उप्पर चुनां लड़ेआ गेआ।  नेकां नै हाल च गै होए दे रिआसती विधानसभा चुनाएं च अपने पराने स्वयत्तता दे मुद्दे उप्पर चुनां लड़ेआ जदके कांग्रेस पासेआ होरने केई मकामी मसलें गी मुद्दा बनाया गेआ।  जम्मू-कश्मीर जनेही राजनैतिक तौर उप्पर संवेदनशील रिआसत च बक्ख-बक्ख विचारधाराएं दा एह नुक्ता संजीदा आरोपें कन्नै भरोचे दा ऐ।  होर ते होर नेकां ते कांग्रेस द वै विधानसभा चुनाए दरान मतदाव प्रतिशत ते हासल कीती गेदिएं सीटें दे स्हाब कन्नै नाकाम साबत होईआं न।  उंदे गठजोड़ दा नुस्खा पूरी चाल्ली राजनीतिक जोड़-त्रोड़ दे स्हाब उप्पर अधारित ऐ।  उमर अब्दुल्ला दा राजनीतिक मनपसिंद ब्यानें गी व्यक्ति करने दा तौर-तरीका पूरी चाल्ली कन्नै अपने थमां पैहल्ले दे मुक्खमंत्री गुलाम नबी आज़ाद साहीं निराला ते सब्भने थमां बक्खरा ऐ।  अपने आप गी होरने थमां बक्ख साबत करने च एह द वै इक्कै जनेह सेई हुंदे न।  इस गल्ला उप्पर धेआन दिंदे होई जे आज़ाद गी किस चाल्ली ते केहड़ी बजाह मुजब नाकामी दा सामना करना पेआ, उमर होर अपने हितें गी बेहतर तरीके कन्नै सादघी सकदे न।  एहदे कन्नै गै ब रे 2002 दे विधानसभा चुनाएं दरान थ्होई दिएं सीटें दी तुलना च इस बारी दे चुनाएं दरान थ्होई दिएं सीटें दी तुलना च इस बारी दे चुनाएं च अपने नसकान गी पूरा करने च बी नेकां नाकाम रेई ऐ।  मुक्खमंत्री इस्सी अपने स्हाब कन्नै नजरंदाज करी सकदे न।  मन्नने लेई एह बी इक गल्ल ऐ जे उमर अब्दुल्ला गलांदे न जे ओह् नेकां ते कांग्रेस दी आम वचारधारा कन्नै बज्झे दे न।  गठबंधन गी अपने कार्यक्रमें सने नीति दे नजरिए कन्नै सामनै औनी पौग।  उच्चे स्तर दे संवेदनशील राजनैतिक मामले उबाल उप्पर न।  केंद्र ते रिआसती सरकारें पासेआ जेकर इनेंगी पारदर्शी संजीदगी कन्नै समें उप्पर नेईं सुलझाया गेआ ते इस्सी हल्के-फुल्के तरीके कन्नै लैत्ता गेआ तां एहदे गंभीर ते दूरदेशी नतीजे होई सकदे न। 